<classify> Pawasa ambaye amewahi kuichezea Simba na timu ya taifa Taifa Stars, alisema klabu hizo zimekuwa zikiwasajili kwa mbwembwe wachezaji na baadae kuishia kusugua benchi, kitu ambacho kinaua kiwango cha mchezaji au kutolewa kwa mkopo kwenda klabu nyingine.Akizungumza na gazeti hili, Pawasa alisema wachezaji chipukizi wanaowaniwa na klabu hizo wanatakiwa kufikiria uamuzi wao mara mbili kutokana na changamoto zilizopo Simba, Yanga.Alisema si vibaya kwa mchezaji aliyeonekana mzuri kuzichezea timu hizo, lakini changamoto za klabu hizo zinaweza kuwakwamisha wasifikie malengo yao. Alisema licha ya kwamba klabu hizo zina uchumi mkubwa ambao unaweza kuwa ni faida kwao, lakini wasipokabiliana na changamoto hizo wanaweza kupoteza soka lao.Sitaki kuwakatisha tamaa ambao wapo kwenye mazungumzo na timu hizo, kikubwa nawataka waanze kujiandaa kisaikolojia kulingana na changamozo wanazoweza kukutana nazo, kama wasipofanya hivyo wanaweza kujikuta wanapotea kabisa kwenye soka kama ilivyokuwa kwa baadhi ya wachezaji, alisema.Kauli ya Pawasa imekuja huku tayari Shrikisho la Soka Tanzania TFF, limeweka wazi tarehe rasmi ya kufunguliwa kwa pazia la usajili msimu wa 20162017 ambao umepangwa kuanza rasmi Juni 15 hadi Agosti 6 mwaka huu.  <topic>: MICHEZO 